श्रीराम चरितमानस कथा मनुष्य के दु:खों का करती है विनाश
श्रीरामचरितमानस कथा मनुष्य के सभी तापों का विनाश करती है। ये वही ताप हैं जो मानव को उसके मन क्रम और वचन को पूरा करने में बाधा डालते हैं। ये बात उदगार झज्जर के नवदुर्गा मंदिर बूढ़ा महादेव में जारी श्रीराम चरितमानस कथा के छठे दिन कथाव्यास युवराज शर्मा ने भक्तजनों को ज्ञान सागर में गोता लगवाते हुए कही। छठें दिन की कथा को आगे बढ़ाते हुए कथाव्यास युवराज ने कहा कि मनुष्य में अक्सर तीन तरह के ताप होते हैं।
कथाव्यास ने प्रथम ताप को दैहिक ताप बताया जिसमें मनुष्य अपने पूर्व जन्म के किये कर्मों के कारण कष्टों से ग्रस्त रहता है। वहीं दूसरे प्रकार के ताप को दैविय ताप बताया जिसमें व्यक्ति प्रभु से मांग कर अपना स्वार्थ तो पूरा कर लेता है, लेकिन अपने वचन को भूल जाता है। ऐसे में उसे दैवीय ताप का सामना करना पड़ता है। वहीं भौतिक ताप को मानव जीवन का तीसरा ताप बताते हुए उन्होंने कहा कि सांसारिक वस्तुओं की कमी से आने वाला दु:ख भौतिक ताप होता है।बता दें कि ज्ञान यज्ञ आयोजन समिति के तत्वावधान में प्रतिवर्ष कथा आयोजन किया जाता है जिसके तहत महाशिवरात्रि के अवसर पर आरंभ हुई यह श्रीरामचरित मानस कथा आगामी रविवार को पूर्णाहुति के रुप में यज्ञ से सम्पन्न होगी। इस दिन मंदिर में भंडारे का आयोजन भी किया जायेगा। बुधवार को हुई कथा में लाला कन्हैयालाल गर्ग, एडवोकेट नीरज गुप्ता, संदीप कुमार, कृष्ण रोहिल्ला ,सोनू शर्मा,राकेश सैनी ,अक्षय कुमार ,शंकर ग्रोवर,फतेहचंद ,सागर शर्मा, तरुण सैनी ,मैनेजर रोशन लाल लोकेश वर्मा मौजूद थे।
झज्जर. श्रीरामकथा सुनाते कथाव्यास युवराज।
बहादुरगढ़ | शहरके मेन बाजार के साथ लगते बांबे वाली गली के श्री श्याम मंदिर से श्रद्धालुओं का एक जत्था खाटू धाम पदयात्रा के लिए रवाना हुआ। रवाना होने से पहले श्रद्धालुओं ने मंदिर में पूजा अर्चना की। यहां पर उन्हें ध्वजा दिखाकर रवाना किया गया। 25वीं पद यात्रा में कृष्ण वत्स, राकेश व्यास, गोपाल शेखावत, जयपाल वत्स, सागर व्यास, मनोज व्यास, शैंकी व्यास, विकास भारद्वाज, हर्षित वत्स, प्रदीप वत्स के अलावा कई अन्य श्रद्धालु शामिल रहे।
awa_Deva hin_Deva hin_Deva mai_Deva hin_Deva